《感秋六首》
宋代·郑獬

林杪一蝉噪，翛翛凉风来。
清响断复连，裂耳增馀哀。
浩露洗明月，珠树凉璀璀。
蜕飞各有时，讵能人力裁。
儒生守文字，舌腐犹蒿莱。
空肠贮古书，独立谁为媒。
咄哉丈夫气，胡为久徘徊。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。